turjo4nis/wikipedia-bn-dump-20250701 huggingface dataset:
বাংলাদেশের চিড়িয়াখানার তালিকা

বাংলাদেশের চিড়িয়াখানার তালিকা বাংলাদেশে অবস্থিত উল্লেখযোগ্য চিড়িয়াখানাসমূহের একটি সংকলন। চিড়িয়াখানা এমন একটি স্থাপনা যেখানে বন্যপ্রাণীদের সুরক্ষিত পরিবেশে সংরক্ষণ ও প্রদর্শনের জন্য রাখা হয়, যাতে জনসাধারণ শিক্ষা, গবেষণা ও বিনোদনের উদ্দেশ্যে এগুলো পরিদর্শন করতে পারে। এসব প্রাণী সাধারণত প্রাকৃতিক আবাসস্থলের আদলে নির্মিত বেষ্টনীর মধ্যে রাখা হয়।

বাংলাদেশে কিছু সরকারি মালিকানাধীন বৃহৎ চিড়িয়াখানা রয়েছে, যেখানে দেশি ও বিদেশি নানা প্রজাতির বন্যপ্রাণী সংরক্ষিত আছে। পাশাপাশি দেশের বিভিন্ন প্রান্তে ছোট আকারের উদ্যান বা পার্কও রয়েছে, যেগুলো আংশিকভাবে চিড়িয়াখানার ভূমিকা পালন করে। বঙ্গোপসাগরের উপকূলীয় অঞ্চল ও দ্বীপসমূহে অবস্থিত কিছু অঞ্চল প্রাকৃতিক প্রাণিবিদ্যাগত উদ্যান হিসেবে বিবেচিত হয়।

বাংলাদেশে উল্লেখযোগ্য চিড়িয়াখানাসমূহ
 বাংলাদেশ জাতীয় চিড়িয়াখানা
 কুমিল্লা চিড়িয়াখানা ও বোটানিক্যাল গার্ডেন
 খুলনা চিড়িয়াখানা
 গাজীপুর বরেন্দ্র পার্ক
 গাজীপুর সাফারি পার্ক
 চট্টগ্রাম চিড়িয়াখানা
 ডুলাহাজারা সাফারি পার্ক
 নিঝুমদ্বীপ পার্ক
 বোটানিক্যাল গার্ডেন ও ইকো-পার্ক, সীতাকুণ্ড
 রংপুর চিড়িয়াখানা
 শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা

আরও দেখুন

চিড়িয়াখানার তালিকা

 
বাংলাদেশ
চিড়িয়াখানা
উত্তরের খেপ (চলচ্চিত্র)

উত্তরের খেপ ২০০৪ সালে মুক্তিপ্রাপ্ত বাংলাদেশী বাংলা ভাষার বাংলাদেশের স্বাধীনতাযুদ্ধভিত্তিক চলচ্চিত্র। বাংলাদেশের প্রখ্যাত কথা সাহিত্যিক শওকত আলীর উপন্যাস উত্তরের খেপ অবলম্বনে ছায়াছবিটি পরিচালনা করেছেন শাহজাহান চৌধুরী। এতে প্রধান চরিত্রে অভিনয় করেছেন চম্পা, মান্না, আনোয়ারা, খলিল উল্লাহ খান, পীযুষ বন্দ্যোপাধ্যায় প্রমুখ।

শ্রেষ্ঠাংশে 
 চম্পা
 মান্না
 আনোয়ারা
 খলিল উল্লাহ খান
 পীযুষ বন্দ্যোপাধ্যায়

সঙ্গীত 
উত্তরের খেপ চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন পরিচালক শাহজাহান চৌধুরী।

গানের তালিকা

পুরস্কার 
জাতীয় চলচ্চিত্র পুরস্কার
 বিজয়ী: শ্রেষ্ঠ অভিনেত্রী - চম্পা

আরও দেখুন 
 এক খন্ড জমি
 মধুমতি

তথ্যসূত্র

বহিঃসংযোগ 

২০০০-এর চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশের স্বাধীনতা যুদ্ধের চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী উপন্যাস অবলম্বনে চলচ্চিত্র
ওয়েটিং ফর দ্য মহাত্মা

ওয়েটিং ফর দ্য মহাত্মা (ইংরেজি: Waiting for the Mahatma) হল ভারতীয় উপন্যাসিক আর. কে. নারায়ণের লেখা একটি ইংরেজি উপন্যাস। এই উপন্যাসটি ১৯৫৫ সালে প্রকাশিত হয়।

কাহিনি সংক্ষেপ 
শ্রীরাম একজন উচ্চ বিদ্যালয় স্নাতক। সে তার ঠাকুরমার সঙ্গে দক্ষিণ ভারতের কাল্পনিক শহর মালগুডিতে থাকে। উল্লেখ্য, নারায়ণের অধিকাংশ উপাখ্যানের পটভূমি এই মালগুডি শহরটি। শ্রীরাম ভারতী নামে একটি মেয়েকে ভালোবাসে। মেয়েটি মহাত্মা গান্ধীর ভারত ছাড়ো আন্দোলনে অংশগ্রহণ করে। তার দেখাদেখি শ্রীরামও স্বাধীনতা আন্দোলনে যোগ দেয়। শ্রীরাম ব্রিটিশবিরোধী চরমপন্থী আন্দোলনকারীদের দলে গিয়ে যুক্ত হয়। এর ফলে তার ঠাকুরমা অনেক কষ্ট পান। শ্রীরামকে গ্রামাঞ্চলে লুকিয়ে কাজ করতে হয়। এই সময়কার স্থানীয় বাসিন্দাদের সঙ্গে তার ভুল বোঝাবুঝির ঘটনাগুলি হল উপন্যাসের সেরা হাস্যরসাত্মক উপাদান। কিছুদিন জেলে কাটানোর পর শ্রীরাম ভারতীর সঙ্গে মিলিত হয়। গল্পের শেষ হয় ১৯৪৭ সালে ভারত বিভাজনের বেদনাদায়ক পরিস্থিতিতে উভয়ের বিবাহের প্রস্তুতির মধ্যে দিয়ে।

রচনাশৈলী 
ওয়েটিং ফর দ্য মহাত্মা লিখিত হয়েছে নারায়ণের স্নিগ্ধ হাস্যরসাত্মক ভঙ্গিমায়। এই উপন্যাসের একটি স্বতন্ত্র বৈশিষ্ট্য হল, মহাত্মা গান্ধীকে একটি চরিত্র রূপে উপস্থাপনা করা। তার বিপ্লবাত্মক চিন্তাভাবনা ও আচরণ ছিল শহরের প্রাচীনপন্থীদের এবং শ্রীরামের ঠাকুরমার ধ্যানধারণার বিপরীত। সম্ভবত ব্রিটিশ পাঠকের প্রয়োজনীয়তার কথা মনে রেখেই নারায়ণ স্বাধীনতা সংগ্রাম সম্পর্কে দুটি বিপরীতধর্মী চিন্তার অবতারণা করেছেন এই উপন্যাসে। রাজনৈতিক আন্দোলন এই উপন্যাসে শ্রীরাম ও ভারতীর প্রথাবহির্ভূত প্রণয়ের প্রেক্ষাপট। আর এই প্রণয়ের পরিণতি ঘটেছিল দুজনের পারিবারিক বৃত্তের বাইরে।

তথ্যসূত্র 

১৯৫৫-এর উপন্যাস
আর. কে. নারায়ণের উপন্যাস
ভারতের পটভূমিতে উপন্যাস
বিশ্ববিদ্যালয় প্রকাশনা সংস্থা দ্বারা প্রকাশিত বই
মহাত্মা গান্ধীর সাংস্কৃতিক চিত্রায়ণ
ট্রিপল এইচ

পল মাইকেল লেভেসকিউ (জন্ম জুলাই ২৭, ১৯৬৯), বেশি পরিচিত রিং নাম ট্রিপল এইচ হিসেবে (পূর্ণরূপ Hunter Hearst Helmsley), একজন আমেরিকান পেশাদারি কুস্তিগির, কর্পোরেট নির্বাহী, এবং অভিনেতা। তিনি ডাব্লিউডাব্লিউই এর ট্যালেন্ট নির্বাহী সহ সভাপতি, লাইভ ইভেন্টস এবং ক্রিয়েটিভ আর এনএক্সটির প্রতিষ্ঠাতা এবং জ্যেষ্ঠ প্রোযোজক।

তিনি ম্যাকম্যান পরিবার এ বিবাহ করেছেন, যারা ডাব্লিউডাব্লিউই এর মালিক। কর্পোরেট কাজের সাথে ট্রিপল এইচ ডাব্লিউডাব্লিউই টেলিভিশনে কর্তৃপক্ষ ব্যক্তি এবং কুস্তিগির হিসেবে তিনি বর্তমানে পূর্বের মত নিয়মিত উপস্থিত থাকেন না। সর্বশেষ তিনি "ডব্লিউডব্লিউই সুপার শো ডাউন অস্ট্রেলিয়া" - তে "দি আন্ডারটেকার" - এর বিপরীতে খেলেছেন।

১৯৮৭ সালে হাই স্কুল থেকে স্নাতকের পর কিছু বডিবিল্ডিং প্রতিযোগিতায় অংশগ্রহণ করেন। ১৯৯২ সালে টেরা রাইজিং রিং নামে তিনি ইন্টারন্যাশনাল রেসলিং ফেডারেশনে পেশাদারি কুস্তি কর্মজীবন শুরু করেন এবং এখানে তিনি তার প্রথম চ্যাম্পিয়নশিপ জয় লাভ করে, আইডাব্লিউএফ ওয়ার্ল্ড হেভিওয়েট চ্যাম্পিয়নশিপ। তিনি ১৯৯৪ সালেওয়ার্ল্ড চ্যাম্পিয়নশিপ রেসলিং (WCW) এ যোগদান করেন ১৯৯৫ সালে, লেভেসকিউ ওয়ার্ল্ড রেসলিং ফেডারেশনে (ডাব্লিউডাব্লিউএফ, বর্তমানের ডাব্লিউডাব্লিউই) স্থান্তর হন, সেখানে তার রিং নাম হয় Hunter Hearst Helmsley এবং পরে সংক্ষেপে রাখা হয় ট্রিপল এইচ। ট্রিপল এইচ একজন ভীষণ শক্তিশালী কুস্তিগির। রেসলিংয়ে তিনি বেশ বাজে একজন মানুষ। তিনি তার প্রতিপক্ষকে হ্যামার দিয়ে আঘাত করে থাকেন। রেসলিংয়ে তিনি হঠাৎ কোনো ব্যক্তির সঙ্গে শত্রুতা করে বসেন। কেননা তিনি খুব ভালো করেই বোঝেন কোনটি ব্যবসার জন্য সর্বোত্তম। "I always do what's best for business (আই অলওয়েজ ডু হোয়াটস বেস্ট ফর বিজনেস)" তার অন্যতম একটি উক্তি। তবে রেসলিংয়ে তিনি যত বাজে কিছুই করুক না কেন, বাস্তবে তিনি খুবই ভালো মনের একজন মানুষ। তিনি বাচ্চাদের খুবই ভালোবাসেন এবং শারীরিক ভাবে অক্ষম ও বিকলাঙ্গ বাচ্চাদের জন্য তিনি ব্যাপক উন্নয়নমূলক কাজ করে যাচ্ছেন। তিনি ডব্লিউডব্লিউই থেকে আয় হওয়া ৪০% অর্থ বিভিন্ন চ্যারিটি, বৃদ্ধাশ্রম, প্রতিবন্ধী শিশুদের দিয়ে থাকেন।

তথ্যসূত্র

বহিঃসংযোগ

মার্কিন পুরুষ পেশাদার কুস্তিগির
জীবিত ব্যক্তি
১৯৬৯-এ জন্ম
দ্য কর্পোরেট মিনিস্ট্রির সদস্য
ডাব্লিউডাব্লিউএফ ইউরোপিয়ান চ্যাম্পিয়ন
ডাব্লিউডাব্লিউইর কর্মকর্তা
ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
ডাব্লিউডাব্লিউই হল অব ফেমে প্রবেশকারী
২০শ শতাব্দীর পেশাদার কুস্তিগির
২১শ শতাব্দীর পেশাদার কুস্তিগির
মার্কিন বডিবিল্ডার
মার্কিন টেলিভিশন অভিনেতা
ফরাসি বংশোদ্ভূত মার্কিন ব্যক্তি
কিং অব দ্য রিং প্রতিযোগিতার বিজয়ী
রয়্যাল রাম্বল বিজয়ী
ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
ডাব্লিউডাব্লিউইর গ্র্যান্ড স্ল্যাম চ্যাম্পিয়ন
২১শ শতাব্দীর মার্কিন পেশাদার কুস্তিগির
উত্তরের খেপ (উপন্যাস)

উত্তরের খেপ বাংলাদেশের খ্যাতনামা ঔপন্যাসিক শওকত আলী রচিত একটি বাংলা ভাষার উপন্যাস। উপন্যাসটি ১৯৯২ সালে প্রকাশিত হয়। ১৯০ পৃষ্ঠায় রচিত উপন্যাসটিতে ঔপন্যাসিক গ্রামীণ বাস্তবতাকে ফুটিয়ে তুলেছেন। এ উপন্যাসের জন্য শওকত আলী দ্বিতীয় বারের মত ফিলিপস সাহিত্য পুরস্কার পান।

গল্প সংক্ষেপ 
হায়দারের বাবা একজন ট্রাক ড্রাইভার ও মা জাতিতে বিহারি। তার সাথে বিয়ে হয় এক ধনীর নাতনী মরিয়মের। কিন্তু কিছু দিন আবার মরিয়মের বিয়ে হয় এক লম্পটের সাথে। এক সময় মিঠু নামের আরেক চরিত্রের উপস্থিতি প্রানবন্ত করে তুলে পুরো গল্পকে।

চলচ্চিত্র 

উপন্যাসটি অবলম্বনে উত্তরের খেপ শিরোনামেই ২০০০ সালে চলচ্চিত্র মুক্তি পায়। চলচ্চিত্রটি পরিচালনা করেছেন চলচ্চিত্র পরিচালক শাহজাহান চৌধুরী। এতে শ্রেষ্ঠাংশে রয়েছেন চম্পা, মান্না, আনোয়ারা, খলিল উল্লাহ খান প্রমুখ।

আরও দেখুন 
 প্রদোষে প্রাকৃতজন

তথ্যসূত্র 

বাংলা সাহিত্য
বাংলা ভাষার উপন্যাস
বাংলাদেশের উপন্যাস
প্রদোষে প্রাকৃতজন

প্রদোষে প্রাকৃতজন বাংলাদেশের স্বনামধন্য ঔপন্যাসিক শওকত আলী রচিত একটি বাংলা ভাষার ঐতিহাসিক উপন্যাস। উপন্যাসটি ১৯৮৪ সালে প্রথম প্রকাশিত হয় দি ইউনিভার্সিটি প্রেস লিমিটেড থেকে।  ১৯৮৩ সালে সাপ্তাহিক বিচিত্রার ঈদ সংখ্যায় প্রদোষে প্রাকৃতজন প্রকাশিত হয়েছিল এবং ১৯৮৪ সালে প্রকাশিত হয়েছিল দুষ্কালের দিবানিশি। ১৯৮৪ সালেই প্রকাশনা সংস্থা ইউপিএল দুখন্ড একত্রিত করে প্রদোষে প্রাকৃতজন নামে প্রকাশ করে। তুর্কিদের আক্রমণ ও সেন রাজাদের সময়য়ে বঙ্গদেশের প্রাকৃতজনদের কাহিনী বর্ণিত হয়েছে এ উপন্যাসে।

গল্প সংক্ষেপ 
সেন রাজাদের রাজত্বকালে দেশের সাধারণ জনগণ সামন্ত মহাসামন্তদের অত্যাচারে অতিষ্ঠ। তাদের অত্যাচারের প্রতিবাদ করে কখনো অন্ত্যজ হিন্দুরা, কখনো বৌদ্ধ ভিক্ষুরা। সে সময়কালে কয়েকজন প্রাকৃতজনের জীবন-সংগ্রামের গল্প প্রদোষে প্রাকৃতজন। আত্রেয়ী নদী তীরের মৃৎশিল্পী শ্যামাঙ্গ জানে না কেন তার গুরু বসুদেব তার প্রতি রাগান্বিত। মায়াবতী চায় তার স্বামীকে তার বাহুডোরে আগলে রাখতে কিন্তু কোন টানে সে ছুটে যায় মিত্রানন্দের কাছে। স্বামী পরিত্যক্তা লীলাবতী কি ফিরে পাবে স্বামী অভিমন্যু দাসকে। কিংবা অন্ত্যজ হিন্দুরা বা বৌদ্ধ ভিক্ষুরা কি পারবে সামন্ত মহাসামন্তদের অত্যাচার থেকে দেশকে বাঁচাতে।

চরিত্র 
 শ্যামাঙ্গ - আত্রেয়ী নদী পাড়ের একজন মৃৎশিল্পী
 বসুদেব - শ্যামাঙ্গের গুরু
 নীলাম্বর - শ্যামাঙ্গের মিত্র
 সুধীমিত্র - কায়স্থ কুলতিলক মহাসামন্ত
 মায়াবতী - উজুবট গ্রামের মেয়ে
 লীলাবতী - উজুবট গ্রামের এক স্বামী পরিত্যক্তা মেয়ে, মায়াবতীর সখী
 শুকদেব - মায়াবতীর পিতা, উজুবট গ্রামের ক্ষেত্রকর
 যোগমায়া - মায়াবতীর মাতা
 চন্দ্রদাস - মায়াবতীর ভাই
 দীনদাস - মায়াবতীর মামা
 বসন্তদাস - মায়াবতীর স্বামী, মিত্রানন্দের শিষ্য
 অভিমন্যু দাস - লীলাবতীর স্বামী
 হরকান্ত - লীলাবতীর পিতা
 যোগী সিদ্ধপা / দীননাথ - লীলাবতীর মামা
 কমলা - দীননাথের স্ত্রী
 হরিসেন - মহাসামন্ত
 বজ্রসেন - হরিসেনের প্রধান অনুচর
 কুসুম - প্রতিবাদী ডোমনী
 সোমজিৎ উপাধ্যায় - উজুবট গ্রামপতি
 মিত্রানন্দ - ভিক্ষুদের সর্দার
 কৃষ্ণা - মন্দিরদাসী

আরও দেখুন 
 উত্তরের খেপ

তথ্যসূত্র 

১৯৮৪-এর বই
বাংলা ভাষার উপন্যাস
বাংলা ভাষার বাংলাদেশী উপন্যাস
দি ইউনিভার্সিটি প্রেস লিমিটেডের বই
প্রথম শহীদ স্মৃতিস্তম্ভ

প্রথম শহীদ স্মৃতিস্তম্ভ বা প্রথম শহীদ মিনার ঢাকায় মাতৃভাষা প্রতিষ্ঠার দাবিতে আন্দোলন করতে গিয়ে পুলিশের গুলিতে নিহত শহীদদের স্মৃতি রক্ষার জন্য নির্মিত প্রথম স্মৃতি স্তম্ভ। ১৯৫২ সালের ২১ ফেব্রুয়ারি সন্ধ্যায় রাজশাহী কলেজ মুসলিম হোস্টেলের এফ ব্লকের সামনে নির্মিত এই স্মৃতিস্তম্ভটি ২২ ফেব্রুয়ারি পুলিশ প্রশাসন দ্বারা ভেঙে ফেলা হয়।

ইতিহাস
১৯৫২ সালের ২১ ফেব্রুয়ারি সন্ধ্যায় রাজশাহী কলেজের মুসলিম হোস্টেলের একটি কক্ষে এক সভা অনুষ্ঠিত হয়। সেই সভা থেকে সিদ্ধান্ত গ্রহণ করা হয় যে শহীদদের স্মরণে হোস্টেল প্রাঙ্গণে একটি স্মৃতিস্তম্ভ তৈরি করা হবে। বৈঠকে রাজশাহী মেডিক্যাল স্কুলের এস.এম.এ গাফ্ফারকে সভাপতি এবং রাজশাহী কলেজের হাবিবুর রহমান ও গোলাম আরিফ টিপুকে যুগ্ম-সম্পাদক করে ছাত্রসংগ্রাম পরিষদ গঠিত হয়। পরিষদের সিদ্ধান্তে ওই রাতেই ছাত্ররা রাজশাহী কলেজ হোস্টেল প্রাঙ্গনে ইট, কাঁদামাটি ও বাঁশ দিয়ে ‘শহীদ স্মৃতিস্তম্ভ’ তৈরী করে। রাজশাহী কলেজ হোস্টেলের জনাদশেকের সঙ্গে আরও জনাদশেক মিলে রাত সাড়ে ৯টায় শুরু হলো শহীদ স্মৃতিস্তম্ভ নির্মাণ কাজ। অদক্ষ হাতে রাত ১২টায় নির্মাণ হলো দেশের প্রথম শহীদ মিনার। এর গায়ে লেখা হলো 'শহীদ স্মৃতিস্তম্ভ'। পরদিন ২২ ফেব্রুয়ারি সকালে ফুলের শ্রদ্ধা নিবেদনের মাধ্যমে ওই শহীদ স্মৃতি স্তম্ভের আনুষ্ঠানিক উদ্বোধন করা হয়। অবশ্য কয়েক ঘণ্টা পরই তৎকালীন পাকিস্তান সরকারের পুলিশ সেটি ভেঙ্গে দেয়।

১৯৫২ সালের সে সময়কার পরিস্থিতিতে ঢাকা শহরে কোনো শহীদ মিনার তৈরি করার পরিবেশ ছিল না। এই শহীদ মিনার তৈরির আগে দেশের কোথাও এ ধরনের কোনো স্মৃতিস্তম্ভ বা শহীদ মিনার তৈরি করা হয়নি।

পুনঃনির্মাণ
রাজশাহী কলেজ কর্তৃপক্ষের উদ্যোগে মুসলিম হোস্টেলের গেটের কাছে ২০০৯ সালে শহীদ স্মৃতিস্তম্ভ তৈরির সেই স্থানটিতে একটি ফলক নির্মাণ করা হয়। ফলকটি উন্মোচন করেন তৎকালীন মেয়র এবং জাতীয় নেতা এ. এইচ. এম. কামারুজ্জামান হেনার ছেলে এ. এইচ. এম. খায়রুজ্জামান লিটন। রাজশাহী সিটি কর্পোরেশনের উদ্যোগে এই স্থানটিতে ৫০ লক্ষ টাকা ব্যয়ে একটি স্থায়ী শহীদ মিনার তৈরির উদ্যোগ নেয়া হয়েছে ২০১৫ সালে।

নির্মিতব্য শহীদ মিনারটির নকশায় মোট তিনটি পিলার আছে। বড় পিলারটির উচ্চতা রাখা হয় ৫৫ ফুট যা সিলভার রং এর। মধ্যম পিলারের উচ্চতা ৪০ ফুট এবং ছোট পিলারের উচ্চতা হবে ৩০ ফুট। মধ্যম ও ছোট পিলার দুটি পোড়ামাটির রং এ রাখার সিদ্ধান্ত হয়েছে। মিনারের বেদীতে প্রথম শহীদ মিনার তৈরির ইতিহাস ও ঐতিহ্য লিপিবদ্ধ থাকবে।

চিত্রশালা

আরও দেখুন
 মোদের গরব
 রাজশাহী কলেজ
 অমর একুশে (ভাস্কর্য)
 ভুবন মোহন পার্ক শহীদ মিনার

তথ্যসূত্র

রাজশাহী
শহীদ মিনার
বাংলাদেশের স্মৃতিস্তম্ভ ও স্মারক
১৯৫২-এ পূর্ব পাকিস্তানে প্রতিষ্ঠিত
রাজশাহী সরকারি মহিলা পলিটেকনিক ইনস্টিটিউট

রাজশাহী সরকারি মহিলা পলিটেকনিক ইনস্টিটিউট বাংলাদেশের উত্তরবঙ্গের একমাত্র সরকারি মহিলা পলিটেকনিক ইনস্টিটিউট। শিক্ষা নগরী রাজশাহী নওদাপাড়া বাইপাস রোডে অবস্থিত রাজশাহী সরকারি মহিলা পলিটেকনিক ইনস্টিটিউট একটি সরকারী শিক্ষা প্রতিষ্ঠান। ২০২৩ সালে জাতীয় শিক্ষা সপ্তাহে এই ইনস্টিটিউট সারা দেশের মধ্যে শ্রেষ্ঠ কারিগরি শিক্ষা প্রতিষ্ঠান নির্বাচিত হয়।

ইতিহাস 

রাজশাহী সরকারি মহিলা পলিটেকনিক ইনস্টিটিউট ২০০৩ সালে প্রতিষ্ঠিত হয় এবং ২০০৫-২০০৬ শিক্ষাবর্ষ থেকে ৪ টি বিভাগে মোট ১৫২ জন শিক্ষার্থী নিয়ে শিক্ষা কার্যক্রম শুরু করে।

অবস্থান
এটি রাজশাহী শহর থেকে মাত্র ৫ কিলোমিটার দূরে নওদাপাড়া বাইপাস রোডে অবস্থিত।

অবকাঠামো এবং প্রশাসন
প্রতিষ্ঠানটিতে ১টি ৪তলা বিশিষ্ট প্রশাসনিক ভবন, ১টি ৫তলা বিশিষ্ট একাডেমিক ভবন এবং দুইটি ৩ তলা বিশিষ্ট ওয়ার্কশপ ভবন আছে। প্রায় ৪৮০০ বই সংবলিত একটি লাইব্রেরি আছে। ৪তলা বিশিষ্ট একটি ছাত্রীনিবাস আছে যেখানে ১৫০ জন ছাত্রী থাকতে পারে। প্রায় ৪০ জন শিক্ষক এবং ৬০ জন স্টাফের মাধ্যমে একাডেমিক ও প্রশাসনিক কাজ পরিচালনা করা হয়।

বিভাগ সমূহ ও আসন
 কম্পিউটার সায়েন্স এন্ড টেকনোলজি (আসন: ৫০+৫০=১০০)
 ইলেকট্রিক্যাল টেকনোলজি (আসন: ১০০+১০০=২০০)
 আর্কিটেকচার টেকনোলজি (আসন: ৫০+৫০=১০০)
 ফুড টেকনোলজি (আসন: ৫০+৫০=১০০)
দুই শিফট এ মোট আসন সংখ্যা ৫০০ টি।

আরো দেখুন
 ঢাকা পলিটেকনিক ইনস্টিটিউট
 ঢাকা মহিলা পলিটেকনিক ইনস্টিটিউট
 রাজশাহী পলিটেকনিক ইনস্টিটিউট
 চাঁপাইনবাবগঞ্জ পলিটেকনিক ইনস্টিটিউট

তথ্যসূত্র 

২০০৩-এ প্রতিষ্ঠিত শিক্ষাপ্রতিষ্ঠান
রাজশাহী বিভাগের পলিটেকনিক ইনস্টিটিউট
বাংলাদেশের সরকারি পলিটেকনিক ইনস্টিটিউট
বাংলাদেশের কারিগরি শিক্ষাপ্রতিষ্ঠান
বাংলাদেশের মহিলা বিশ্ববিদ্যালয় ও মহাবিদ্যালয়
পঞ্চম মুরাদ

পঞ্চম মুরাদ () (২১ সেপ্টেম্বর ১৮৪০ – ২৯ আগস্ট ১৯০৪) ছিলেন ৩৩তম উসমানীয় সুলতান। ১৮৭৬ সালের ৩০ মে থেকে ৩১ আগস্ট তিনি ক্ষমতায় ছিলেন।

তিনি কনস্টান্টিনোপলের চিরাগান প্রাসাদে জন্মগ্রহণ করেছেন। সুলতান প্রথম আবদুল মজিদ ছিলেন তার বাবা এবং সিরকাসিয়ান বংশোদ্ভূত শেভকেফজা সুলতান ছিলেন তার মা।

শাসনকাল
চাচা আব্দুল আজিজ ক্ষমতাচ্যুত হওয়ার পর মুরাদ সিংহাসনে বসেন। তিনি নানা বিষয়ে প্রগতিশীল ধারণা পোষণ করতেন, যা সাম্রাজ্যের রক্ষণশীল অংশকে উদ্বিগ্ন করে। তবে সিংহাসনে বসার সময় থেকে তার কিছুটা মানসিক অসুস্থতা দেখা যায়। ক্ষমতাচ্যুত হওয়ার ৬ দিন পর চাচা আব্দুল আজিজের লাশ উদ্ধার করা হলে তার এই অসুস্থতা আরো বেড়ে যায়। ফলে মাত্র ৯৩ দিন শাসন করার পর মুরাদ ক্ষমতাচ্যুত হন। এরপর তাঁর ভাই দ্বিতীয় আব্দুল হামিদকে সিংহাসনে বসানো হয়।

মৃত্যু
মুরাদ ১৯০৪ সালের ২৯ আগস্ট কনস্টান্টিনোপলের চিরাগান প্রাসাদে মৃত্যুবরণ করেন। ৩০ আগস্ট তাকে দাফন করা হয়।

ব্যক্তিগত জীবন

স্ত্রী ও সন্তান
মুরাদ নয়বার বিয়ে করেছেন। তার সাতজন সন্তান ছিল। তার স্ত্রী ও সন্তানরা হলেন:

এলেরু কাদিনেফেন্দি (৬ আগস্ট ১৮৩৫ – ২১ ফেব্রুয়ারি ১৯৩৬): ১৮৫৭ সালের ২ জানুয়ারি তাদের বিয়ে হয়। এই দম্পতির কোনো সন্তান ছিল না।
রেফতারিদিল কাদিনেফেন্দি (৫ জুন ১৮৩৮ – ৩ মার্চ ১৯৩৬): ১৮৫৯ সালের ৪ ফেব্রুয়ারি তাদের বিয়ে হয়। এই দম্পতির সন্তানরা হলেন:
শাহজাদা মুহাম্মদ সালাহউদ্দিন (৫ আগস্ট ১৮৬১ – ২৯ এপ্রিল ১৯১৫)
শাহজাদা সুলাইমান এফেন্দি (১৮৬৬ – ১৮৬৬)
শায়ান কাদিনেফেন্দি (৪ জানুয়ারি ১৮৫৩ - ১৫ মার্চ ১৯৪৫): ১৮৬৯ সালের ৫ ফেব্রুয়ারি তাদের বিয়ে হয়। এই দম্পতির সন্তানরা হলেন:
খাদিজা সুলতান (৫ মে ১৮৭০ - ১৩ মার্চ ১৯৩৮)
শাহজাদা সাইফউদ্দিন এফেন্দি (১৮৭২-১৮৭২)
মেয়লিসেরভেত কাদিনেফেন্দি (২১ অক্টোবর ১৮৫৪ - ৯ ডিসেম্বর ১৯০৩): ১৮৭৪ সালের ৮ জুন তাদের বিয়ে হয়। তাদের সন্তান হলেন: 
ফেহিমে সুলতান (২ আগস্ট ১৮৭৫ - ১৫ সেপ্টেম্বর ১৯২৯)
রেসান হানিমেফেন্দি (২৮ মার্চ ১৮৬০ - ৩১ মার্চ ১৯১০): ১৮৭৭ সালের ২ নভেম্বর তাদের বিয়ে হয়। তাদের সন্তানরা হলেন:
ফাতেমা সুলতান (১৯ জুন ১৮৭৯ - ২০ নভেম্বর ১৯৩২)
আলিয়া সুলতান (২৪ আগস্ট ১৮৮০ - ১৯ সেপ্টেম্বর ১৯০৩)
জেভহেররিজ হানিমেফেন্দি (আনুমানিক ১৮৬২ - আনুমানিক ১৯৪০): ১৮৭৯ সালে তাদের বিয়ে হয়। তাদের কোনো সন্তান ছিল না।
নেভদুর হানিমেফেন্দি (আনুমানিক ১৮৬১ - আনুমানিক ১৯২৭): ১৮৮০ সালে তাদের বিয়ে হয়। তাদের কোনো সন্তান ছিল না।
রেমিশনাজ হানিমেফেন্দি (আনুমানিক ১৮৬৪ - আনুমানিক ১৯৩৪): ১৮৮৪ সালে তাদের বিয়ে হয়। তাদের কোনো সন্তান ছিল না।
ফিলিজতেন হানিমেফেন্দি (আনুমানিক ১৮৬৫ - আনুমানিক ১৯৪৫): ১৮৮৭ সালে তাদের বিয়ে হয়। তাদের কোনো সন্তান ছিল না।

তথ্যসূত্র

বহিঃসংযোগ
 

১৮৪০-এ জন্ম
১৯০৪-এ মৃত্যু
১৯শ শতাব্দীর উসমানীয় সুলতান
উসমানীয় তুর্কি
ইস্তাম্বুলের ব্যক্তি
খাদেমুল হারামাইন শরিফাইন
সিংহাসনচ্যুত রাজশাসক
উসমানীয় সাম্রাজ্যের তুর্কি
কাঁটালাল বাটনা

কাঁটালাল বাটনা (বৈজ্ঞানিক নাম:Castanopsis armata) হচ্ছে Fagaceae পরিবারের একটি উদ্ভিদ প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

আরো দেখুন 
 বাংলাদেশের সংরক্ষিত উদ্ভিদের তালিকা

তথ্যসূত্র 

বাংলাদেশের রক্ষিত উদ্ভিদ
ভারতের উদ্ভিদ
মিয়ানমারের উদ্ভিদ
নেপালের উদ্ভিদ
তেজবহুল

{{Taxobox
| name = তেজবহুলCinnamomum iners
| status = 
| image = Cinamon_iner_NCT.jpg
| image_caption = Trunk and leaves of specimen tree in Cat Tien National Park
| image2 = Pokok_medang_teja.jpg
| image2_caption = Tree in Malaysia
| genus = Cinnamomum
| species = iners
| authority = Reinw. ex Bl.
| range_map = 
| range_map_caption =
| synonyms = Cinnamomum aromaticum Zoll.Cinnamomum calyculatum  Miq.Cinnamomum curtisii  Lukman.Cinnamomum dasyanthum  Miq.Cinnamomum eucalyptoides  NeesCinnamomum iners var. angustifolium  Ridl.Cinnamomum iners var. latum  BlumeCinnamomum javanicum var. neglectum  (Blume) Meisn.Cinnamomum manillarum  Lukman.Cinnamomum neglectum  BlumeCinnamomum nitidum Nees (nom. Illeg.) Cinnamomum nitidum f. Angustifolium Miq.</small>Cinnamomum nitidum f. Borneense  Miq.Cinnamomum nitidum var. iners  (Reinw. ex Blume) Miq.Cinnamomum nitidum var. oblongifolium  BlumeCinnamomum nitidum var. spurium  BlumeCinnamomum nitidum var. subcuneatum  BlumeCinnamomum rauwolfii  BlumeCinnamomum reinwardtii  Miq.Laurus iners  Reinw. ex Nees (unresolved)Laurus nitida Roxb. (Nom. Illeg.) 
}}

তেজবহুল (বৈজ্ঞানিক নাম:Cinnamomum iners'') হচ্ছে Lauraceae পরিবারের একটি সপুষ্পক উদ্ভিদ প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

বিবরণ
এর পাতাগুলি অর্ধবৃত্তাকার হয়, দৈর্ঘ্য ১২০ থেকে ৩৫০ মিমি এবং ৬০ থেকে ৮৫ মিমি প্রশস্ত।

বিস্তৃতি
এই গাছ শ্রীলঙ্কা, ভারত, বাংলাদেশ, মিয়ানমার, থাইল্যান্ড, লাওস, কম্বোডিয়া, ভিয়েতনাম, মালয়েশিয়া, ইন্দোনেশিয়া, ফিলিপাইন এবং দক্ষিণ চীন ও দক্ষিণ-পূর্ব তিব্বত দেশেসমুহে জন্মায়।

চিত্রশালা

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

বাংলাদেশের রক্ষিত উদ্ভিদ
ভারতের উদ্ভিদ
মিয়ানমারের উদ্ভিদ
নেপালের উদ্ভিদ
এশিয়ার উদ্ভিদ
চীনের উদ্ভিদ
বাংলাদেশের পর্বতের তালিকা

বাংলাদেশ সামগ্রিকভাবে নিম্নভূমির দেশ। বাংলাদেশের ৮৭% ভূমি সমতল। বাংলাদেশে কেবল দক্ষিণ-পূর্বে চট্টগ্রাম ও পার্বত্য চট্টগ্রামের সুউচ্চ পর্বত, উত্তর-পূর্বে সিলেটের নিচু টিলা এবং উত্তর ও উত্তর-পশ্চিমে গারো পাহাড়সহ কিছু উচ্চভূমি রয়েছে। বাংলাদেশের পর্বতারোহীদের সংগঠন বাংলাট্রেকের হিসাব অনুযায়ী, বাংলাদেশের -এর অধিক উচ্চতার পর্বত রয়েছে প্রায় ছয় শতাধিক। তবে  উচ্চতার পর্বত রয়েছে মাত্র আঠারোটি। এখানে বাংলাদেশের সর্বোচ্চ পর্বতসমূহের একটি তালিকা দেওয়া হয়েছে। বিভিন্ন মাধ্যমে প্রকাশিত তথ্যে বিভিন্ন পর্বতের উচ্চতায় সামান্য হেরফের ঘটে। অধিকাংশ মাধ্যমে সাকা হাফংকে বাংলাদেশের সর্বোচ্চ পর্বত হিসেবে উল্লেখ করা হয়। তবে সরকারিভাবে তাজিংডং বা বিজয় বাংলাদেশের সর্বোচ্চ পর্বত হিসেবে স্বীকৃত। সিলেটে অবস্থিত কালা পাহাড় (উচ্চতা ) বাংলাদেশের উত্তর ও উত্তর-পূর্বাঞ্চলের সর্বোচ্চ চূড়া।

তালিকা

টীকা

তথ্যসূত্র 

বাংলাদেশের ভূগোল
এম.এস. ধোনি: দ্য আনটোল্ড স্টোরি

এম.এস. ধোনি : দ্য আনটোল্ড স্টোরি () হল নিরাজ পাণ্ডে পরিচালিত একটি বলিউডের জীবনী মূলক চলচ্চিত্র। চলচ্চিত্রটি যৌথভাবে প্রযোজনা করেছে হৃতি স্পোর্টস ম্যানেজমেন্ট, ইন্সপ্রাইড এন্টারটেইনমেন্ট এবং আদর্শ টেলিমিডিয়া। চলচ্চিত্রটি নির্মিত হয়েছে ভারতীয় জাতীয় ক্রিকেট দলের সাবেক অধিনায়ক ও সাবেক ক্রিকেটার মহেন্দ্র সিং ধোনির জীবনীর উপর ভিত্তি করে। সুশান্ত সিং রাজপুত চলচ্চিত্রের প্রধান চরিত্র ধোনির ভূমিকায় অভিনয় করেন। এছাড়াও পার্শ্ব চরিত্রে অভিনয় করেছেন কিয়ারা আডবাণী, হ্যারি তেঙ্গরি, অনুপম খের, রাজেশ শর্মা এবং ভূমিকা চাওলা। চলচ্চিত্রটি ৩০ সেপ্টেম্বর ২০১৬ সালে মুক্তি পেয়েছে। ২০১৬ সালের ১৫ মার্চ আইসিসি টুয়েন্টি২০ বিশ্বকাপের উদ্বোধনের দিন প্রদর্শনীর জন্য একটি অংশ মুক্তি পেয়েছিল।

অভিনয়ে 
 সুশান্ত সিং রাজপুত - মহেন্দ্র সিং ধোনি
 কিয়ারা আডবাণী - সাক্ষী সিং ধোনি
 হ্যারি তেঙ্গরি - যুবরাজ সিং
 অনুপম খের - পান সিং ধোনি
 দিশা পাটানি - প্রিয়াঙ্কা ঝা
 ভূমিকা চাওলা - জয়ন্তী গুপ্তা (ধোনির বোন)
 মুকেশ ভাট - ভাষ্যকার
 ব্রিজেন্দ্র কালা - ভাষ্যকার
 রাজেশ শর্মা - কোচ মিঃ ব্যানার্জি (বন্দ্যোপাধ্যায়)
 কুমুদ মিশ্রা - টি.সি (দেবল সহায়)
 জিসান - মহেন্দ্র সিং ধোনি (ছেলেবেলায়)
 নীতি মহীন্দ্রা - দেবকী দেবী
 রবীন্দ্র মাকনানি - জগমোহন দালমিয়া
 দীপক দত্ত - দীলিপ ভেঙ্কসরকার
 কিরণ মোর - অতিথি চরিত্র
 ক্রান্তি প্রকাশ ঝা - সন্তোষ লাল
 অলোক পাণ্ডে - চিট্টু
 সন্দীপ নহর - পরম
 সর্বদমন ডি ব্যানার্জী - চঞ্চল

গান

আরও দেখুন 
 মেরি কম (চলচ্চিত্র)
 আজহার (চলচ্চিত্র)

তথ্যসূত্র

বহিঃসংযোগ 
 

ভারতীয় চলচ্চিত্র
ভারতীয় ক্রীড়া চলচ্চিত্র
ভারতীয় জীবনীসংক্রান্ত চলচ্চিত্র
২০১৬-এর চলচ্চিত্র
ফক্স স্টার স্টুডিওসের চলচ্চিত্র
ভারতীয় পুরুষের সাংস্কৃতিক চিত্রায়ণ
২০১০-এর দশকের হিন্দি ভাষার চলচ্চিত্র
বিহারের পটভূমিতে চলচ্চিত্র
ভারতে ক্রিকেট সম্পর্কে চলচ্চিত্র
ঔরঙ্গাবাদে ধারণকৃত চলচ্চিত্র
জামশেদপুরের পটভূমিতে চলচ্চিত্র
চর্ম সংক্রান্ত জটিলতা

ডাক্তারী পরিভাষায় চর্ম সংক্রান্ত জটিলতা হচ্ছে এমন অবস্থা যখন শরীরের আচ্ছাদন তন্ত্র-যা মানবদেহকে আবৃত করে রাখে এবং যেখানে অন্তর্ভুক্ত রয়েছে ত্বক, চুল, নখ এবং সংশ্লিষ্ট পেশী এবং গ্রন্থিগুলো তাকে প্রভাবিত করে বা আক্রান্ত করে । এই তন্ত্রের প্রধান কাজ হচ্ছে বাইরের বিরূপ পরিবেশের বিরুদ্ধে একটি বাধা হিসেবে কাজ করা ।

শরীরের কোন কোন অংশে চর্মরোগ হতে পারে

শরীরের চামড়ার ওজন গড়ে ৪ কেজি (৮.৮ পাউণ্ড) হয়ে থাকে, যা প্রায় ২ বর্গ মিটার (প্রায় ২২ বর্গ ফুট) এলাকা জুড়ে থাকে, এবং তিনটি স্বতন্ত্র স্তর: বহিস্ত্বক, অন্তস্ত্বক, এবং ত্বকনিম্নস্থ কোষ সমন্বয়ে গঠিত ।

এপিডার্মিস

এপিডার্মিস হচ্ছে শরীরের ত্বকের সবচেয়ে উপরের স্তর, বিভিন্ন স্তর বিশিষ্ট একটি স্কোয়ামাস কোষ যুক্ত স্তর: যেখানে রয়েছে স্ট্রাটাম কর্নিয়াম, স্ট্রাটাম লুসিডাম, স্ট্রাটাম গ্রানিউলুসাম, স্ট্রাটাম স্পিনোসাম এবং স্ট্রাটাম ব্যাসালে ।

ডার্মিস

ডার্মিস হচ্ছে এপিডার্মিস এবং সাবকিউটেনিয়াস টিস্যু (ত্বকনিম্নস্থ কোষ) এর মধ্যবর্তী স্তর, যা দুটি বিভাগে গঠিত, পাপিলারি ডার্মিস এবং রেটিকিউলার ডার্মিস ।

সাবকিউটেনিয়াস টিস্যু (ত্বকনিম্নস্থ কোষ)

সাবকিউটেনিয়াস টিস্যু হচ্ছে ডার্মিস এবং অন্তর্নিহিত ফ্যাসিয়ার মধ্যবর্তী চর্বির একটি স্তর ।

চর্ম রোগসমূহ

একটি বিস্তারিত তালিকা দেখার জন্য, চর্ম সংক্রান্ত জটিলতার তালিকা দেখুন ।
ত্বকের রোগ চামড়া সংক্রমণ এবং ত্বক নিওপ্লাজম (ত্বক ক্যান্সার সহ) অন্তর্ভুক্ত করে থাকে ।

ইতিহাস

১৫৭২ সালে, ইতালির জেরোনিমো মার্কিউরালি অব ফোরলি, ডি মরবিস কিউটানিস (অনুবাদ করা হয়েছে "ত্বকের রোগের উপর") রচনা করেন । এটি ত্বক সংক্রান্ত প্রথম বৈজ্ঞানিক রচনা হিসেবে গণ্য করা হয় ।

রোগ নির্ণয় পদ্ধতি

ত্বক এবং তার উপাঙ্গ গুলোর যথাযথ পরীক্ষা, পাশাপাশি শ্লেষ্মা ঝিল্লি পরীক্ষা, চর্ম সংক্রান্ত সমস্যায় ক্ষেত্রে একটি সঠিক রোগ নির্ণয়ের পদ্ধতি । এই অবস্থার চার্ম পৃষ্ঠ পরিবর্তনের সঙ্গে উপস্থিত অধিকাংশই আখ্যায়িত "ক্ষত

তথ্যসূত্র 

চর্মরোগ